open-index/open-wikipedia-markdown huggingface dataset:
Elna Kimmestad

**Elna Kimmestad** (1918–1997) var en norsk skuespiller og regissør. Hun var mest kjent fra teaterscenen og hadde et lengre ansettelsesforhold ved Den Nationale Scene og Nationaltheatret.

Kimmestad debuterte 1942 i *[[Erasmus Montanus]]* på Trøndelag Teater hvor hun var ansatt til 1948. Hun var ved Den Nationale Scene fra 1944 til 1945 og igjen fra 1948 til 1968. Fra 1968 til 1982 var hun ansatt ved Nationaltheatret. Hun har også i kortere perioder vært ved Riksteatret og Rogaland Teater samt hatt flere oppdrag for Radioteatret.

På Nationalteatret medvirket hun i stykker som blant annet *[[Den stundesløse]]* (1968), *[[Den spanske flue]]* (1970), *[[Spöksonaten]]* (1972) og *De besatte* (1975). Ved Den Nationale Scene spilte hun blant annet rollen som Pauline i Nordahl Griegs *Nederlaget* og overlegen i *[[Fysikerne]]*. Hun regisserte også eventyr til barneforestillinger ved Den Nationale Scene.

## Film og TV
* 1963 *[[Den stundesløse]]* – Ane (Fjernsynsteater)
* 1970 *[[Exit (1970)|Exit]]* 
* 1970 *[[Douglas (film)|Douglas]]* – Fru Hending 
* 1971 *[[Maksveringar]]* (Post-Anna) (TV-serie)
* 1972 *[[Fleksnes]] – [[Blodgiveren]]* – dame på venteværelse (TV-serie)
* 1973 *[[Kanarifuglen]]* – Kristen dame
* 1974 *Fleksnes - [[Beklager, teknisk feil]]* – tv-titter (TV-serie)
* 1977 *[[Kjærlighet uten strømper]]* (Fjernsynsteater) (regi)
* 1978 *[[Formynderne]]* – Konen
* 1979 *Legenden om [[Svarta Bjørn|Svarta Björn]]* – Fru Krog (TV-film)
* 1979 *[[Prisgitt]]* – Ane (TV-serie)

## Familie
Hun var gift med skuespiller Kjell Stormoen fra 1945 og til ekteskapet ble oppløst i 1972. Hun var mor til skuespilleren Even Stormoen.

## Referanser


## Eksterne lenker
* 
* Oersikt over oppsetninger ved Nationaltheatret hun medvirket i
Maldivenes flagg

**[[Maldivene]]s flagg** er rødt med et stort grønt rektangel i midten med en hvit nymåne. Flagget ble tatt i bruk 25. juli 1965.

Det røde rektangelet representerer modigheten til nasjonens helter, og viljen deres til å ofre hver bloddråpe i forsvaret av landet sitt. Det grønne rektangelet symboliserer fred og velstand. Den hvite nymånen symboliserer den islamske troen.

## Kilder
*
Royal College of Surgeons in Ireland

**Royal College of Surgeons in Ireland** (**RCSI**) er en privat medisinsk institusjon på St. Stephen's Green i Dublin. Den er et av fem kollegier ved National University of Ireland. RCSIs hovedcampus ligger på St. Stephen's Green og York Street i sentrale Dublin og omfatter skoler for medisin, farmasi, fysioterapi og sykepleie. Det tilbyr lavere og videregående utdanning innen en rekke helsefag. Tidligere fikk tannlegestudenter undervisning i prekliniske fag og enkelte kliniske fag sammen med medisinstudentene.

Institusjonen ble grunnlagt i 1784 av barberlauget i Dublin, til å begynne med for å bedre kunnskaper blant feltskjærer.

Colleget gir en etterutdannelse som gir tittelen Fellow of Royal College of Surgeons in Ireland med rett til bokstavene FRCSI etter navnet.

Det har vært et særdeles internasjonalt miljø på colleget. På 60- og 70-tallet var det regelmessig 20 norske studenter på hvert årskull. Andre store grupper var foruten irer, engelskmenn, sørafrikanere med indisk avstamning og vest-indere. Mindre grupper kunne omfatte studenter fra Indonesia, Mauritius, Nigeria, USA, Holland og videre.

Tidlig på 1970-tallet ble det satset betydelig i bygging av store deler av dagens bygningsmasse. Den fremste delen av bygningen mot St. Stephens Green har en fasade med søyler og dekorasjon i stein (muligens empire-stil). Dette fortsetter i de fremste kontorer, hall, trapperom og noen større rom som ble brukt i høytidelige anledninger. I kjelleren under denne delen var det lave bueganger i en godt besøkt studentkantine. På 1990-tallet var kjelleren omgjort til bønnerom for muslimer.

I forbindelse med nybyggingen ble skolepengenivået hevet betydelig. Statens lånekasse for utdanning kunne ikke lenger dekke hele skolepengebeløpet som stipend, og andelen norske studenter ble noe redusert.

Navnet er gammeldags på to måter: *Royal* kommer fra tiden hvor Irland var underlagt Storbritannia, med den britiske monarken som statsoverhode, og i Storbritannia har termen *Royal College* nå gått over til å betegne overvåkningsorganer og ikke utdanningsinstitusjoner. 

## Referanser


## Eksterne lenker
*
Øivind S. Jorfald

**Øivind Sigvart Jorfald** (født 8. september 1950, død 16. november 2021) var en norsk tegner, grafiker, illustratør og animatør bosatt i Asker. 

Øivind S. Jorfald jobbet stort sett med håndkolorerte kobberstikk, litografier og tegninger/akvareller. Bildene er som regel ganske små og av en humoristisk karakter. Hav og kvinner er motiver som ofte går igjen i bildene. Han illustrerte også flere bøker, særlig barnebøker. Jorfald laget også flere tegnefilmer, blant annet *[[Steinen]]* som han vant Amandaprisen for i 1990. i 1981 utgav han heftet *Bygging av flaskeskuter*.

## Animasjonsfilmer
* 1990: *Steinen* – manus, regi, produksjon, animasjon, design, bakgrunner, klipp, 
* 1992: *Det var en gang* – animasjon, design 
* 1993: *Flyndra* – manus, regi, produksjon, animasjon, foto, design
* 1994: *Det opprørske alfabetet* – regi, produksjon, foto, 
* 1994: *Den minste reven*, bakgrunner
* 1995: *Solo Snorre* – regi, produksjon, animasjon
* 1995: *Filmen om Bodil* – bakgrunner
* 1996: *Den hellige finger* – manus, regi, produksjon, animasjon, foto
* 2002: *Hvalens sjel* – produksjon

## Referanser


## Eksterne lenker
* 
* Øivind S. Jorfalds CV hos Kunstnernes informasjonskontor
* Hebbe Lilles Galleri med rikholdig utvalg av Øivind S. Jorfalds grafikk
* Øivind Jorfalds aktivitet som animatør
Kystfort

Et **kystfort** er en stasjonær militær installasjon bygget for å hindre angrep fra sjø mot land. Hovedvåpene var kanonbatterier, torpedobatterier og minefelt. De fleste av anleggene var kraftig fortifikerte med bunkere/kasematter i betong eller stein, eller med fjellanlegg.

## Tyske kystfort i Norge

Før annen verdenskrig hadde Kystartilleriet kystfort i Oslofjorden, Tønsberg, Kristiansand, Bergen, Trondheim og Vardø. I løpet av annen verdenskrig bygget tyskerne om lag 300 kystfort i Norge. En rekke av disse ble etter krigen overtatt av forsvaret og videreført i de norske kystartillerioppsetningene. De siste kystfort ble nedlagt på slutten av 1990-tallet og er i dag erstattet med mobile rakettsystemer.

Flere tyske kystfort er i dag kulturminner og museer langs kysten, eksempelvis Batterie Vara (også kjent som Møvik fort) i Kristiansand, Fjell festning utenfor Bergen og Austrått fort på Ørland. Kystartillerimuseet holder til på Oscarsborg festning.


Bolaerne Signalstasjon2.jpg|Signalstasjon/observasjonspost på Bolærne fort.
Rauøy fort, 15cm kanon i frittstående kasematt.jpg|15 cm SKC/28-kanon i en frittstående kasematt på Rauøy fort.
Hysnes kommandobunker.jpeg|Kommandobunker på Hysnes fort.
Torpedobatterie Nordlandet.jpg|Torpedobatteri på Kolvik/Nordlandet.


## Se også
*Liste over norske krigshavner
*Atlanterhavsvollen

## Eksterne lenker
* Tyske kystfort i Norge
Falls Road

**Falls Road** (irsk **Bóthar na bhFál**, «hekkenes vei») er en av hovedgatene i Belfast. Den går fra Divis Street og Castle Place i sentrum til forstaden Andersontown. Gaten er kjent som et sentrum for nasjonalistisk og republikansk aktivitet, og befolkningen langs den er praktisk talt rent katolsk. 

Nabogaten Shankill Road er i et lojalistisk område, med protestantisk befolkning. De to har lenge vært adskilt av fredslinjene.

Byens katolske katedral, *St. Peter's*, og hovedsykekhuset *Royal Victoria Hospital*, ligger ved Faslls Road. Gaten var et viktig åsted under The Troubles i Nordirland. Ett eksempel er et angrep i Milltown Cemetery i 1988  Milltownmassakren, utført av Michael Stone. Han sprengte granater og skjøt inn i en sørgeskare da et IRA-medlem ble begravet. 

Falls Road er også en populær turistattraksjon for dem som vil se veggmalerier og steder berørt av The Troubles.

## Referanser


## Eksterne lenker
*
Mordet på Andreas Baader

**«''Mordet på Andreas Baader''»** er et oljemaleri utført av Odd Nerdrum i 1977–1978.

Bildet, som er et oljemaleri som måler 324 x 262&nbsp;cm, er et av de mest kjente norske politiske kunstverk. Maleriet vakte svært sterke reaksjoner både i Norge og Tyskland da Nerdrum lanserte bildet på Høstutstillingen i 1978.

Bildet viser den beryktede terroristen Andreas Baader, i Nerdrums framstilling som martyr som brutalt blir myrdet. De offisielle rapporter konkluderer med at Baader begikk selvmord i Stammheim-fengselet etter at forsøket på å presse myndighetene til å løslate ham gjennom to terroraksjoner. En kidnapping, som resulterte i mord, og en flykapring, mislyktes.

Den kjente finansmannen Trygve Hegnar var modell for bildet der han gav ansikt til terroristens morder i fengselscellen.

Bildet har vært utstilt på Astrup Fearnley Museet for Moderne Kunst. 

## Referanser

## Kilder
* 
* 

## Eksterne lenker
* Mordet på Andreas Baader, The Nerdrum Museum
Strandåvassbotn naturreservat

**Strandåvassbotn naturreservat** ligger ved Strandå i Kjerringøy i Bodø kommune i Nordland. Naturreservatet har et areal på 6&nbsp;300 dekar, hvorav 600 dekar vannareal. Området er vernet for å bevare et større urørt våtmarksområde i sin naturlige tilstand, og verne om et spesielt interessant plante- og fugleliv.

Naturreservatet grenser til Strandå/Os landskapsvernområde. Naturreservatet omfatter dalbunnen og vannene, mens landskapsvernområdet omfatter liene og fjellsidene rundt.

## Referanser
Liam Mellows

**Liam Mellows** (født 25. mai 1895 Manchester i England, henrettet 8. desember 1922 i Dublin) var en irsk republikaner.

## Liv og virke
### Bakgrunn
Mellows ble født i England av irske foreldre, og vokste opp i Wexford i Irland. 

Han ble tidlig nasjonalist, og meldte seg inn i ungdomsbevegelsen Fianna Éireann og senere Irish Volunteers. Han ble arrestert og fengslet under *[[Defence of the Realm Act]]* flere ganger. 

### Påsleopprøret
Etter å ha rømt fra Reading fengsel dro han tilbake til Irland, hvor han kommanderte den vestlige divisjonen av Volunteers under påskeopprøret i 1916. Han ledet 600&ndash;700 mann som utførte mislykkede angrep på politistasjoner i Oranmore og Clarinbridge i Galway; dette var en av de største aksjonene utenfor Dublin under opprøret. 

Etter at opprøret var slått ned flyktet han til USA, hvor han samarbeidet med John Devoy blant annet med å organisere Eamon de Valeras reise i USA 1919&ndash;1920. 

### Den irske uavhengighetkrig
Han vendte tilbake til Irland under uavhengighetskrigen, og ble forsyningssjef i IRA; i praksis betydde dette at han var ansvarlig for innkjøp av våpen. 

I valget i 1918 ble han valgt som representant til Det britiske parlamentet for Sinn Féin i valgkretsen Meath North. Som de andre Sinn Féin-representantene boikottet han parlamentet, og var i stedet med på å opprettet Det første Dáil. 

Mellows så på den anglo-irske traktat som et svik mot Den irske republikk. Han skrev et sosial-program basert på Dáils *[[Democratic Programme]]* fra 1919, i den hensikt å vinne støtte for traktatmotstanderne. I et land med 130&nbsp;000 arbeidsløse av en befolkning på 3,1 millioner var dette et umulig program å gjennomføre, og det førte ikke med seg noen holdningsendring i befolkningen. 

I juni 1922 tok han sammen med Rory O'Connor, Joe McKelvey, Richard Barrett og omkring 200 andre republikanere kontroll over Four Courts i Dublin. Det tok en tid før Fristatens myndigheter grep inn, men da bygningen ble utsatt for artilleriild måtte IRA-medlemmene overgi seg etter to dager. Mellows hadde en mulighet til å flykte sammen med Ernie O'Malley, men valgte å ikke gjøre dette. 

Han ble satt i Mountjoy fengsel sammen med andre traktatmotstandere. Den 8. desember 1922 ble han henrettet ved skyting sammen med O'Connor, McKelvey og Barrett. Henrettelsen skjedde som represalier etter mordet på Sean Hales.

## Referanser


## Litteratur
* Greaves, C. Desmond. 2004 [New edition]. *Liam Mellows and the Irish Revolution*. Belfast: Foilseacháin an Ghlór Gafa. ISBN 1-905007-01-9.

## Eksterne lenker
*
Cruising

**Cruising** beskriver en aktivitet der enkeltindivider går eller kjører omkring på søken etter en partner for sex, som oftest rask og anonym.

Selve begrepet er i bruk på mange språk med samme betydning, men mens det i noen land kan beskrive såvel heterofile såvel som homofile, vil det vanligvis beskrive menn som har sex med menn, og det oppsto som sjargong innen homofile miljøer.

Begrepet er blitt opptatt av nettstedet www.qruiser.com, et svensk LHBT-forum som en spøkefull referanse, og forumet fungerer som et sosialt møtested innen Skandinavia mer enn kun å fokusere på sex-treff. Nettstedet har også mange heteroseksuelle medlemmer.

## Cruising i Norge
I de større byene er det ofte flere kjente områder der menn og gutter oppsøker likesinnede for såkalte sex-treff, som ofte foregår kjapt og anonymt. Det har også vært praktisert utlegging av kondomer, for eksempel i falske fuglekasser, av homoorganisasjoner for å forebygge overføring av smittsomme sykdommer i forbindelse med ubeskyttet sex.

## Referanser


## Eksterne lenker
* Homofile cruising- og sjekkesteder &ndash; oversikt over kjente cruisingområder på Østlandet.
* Blikk -Politikere for cruising
* Aftenposten – Homsene plaget ingen
* VG - Naturiststrandnaboer klager til politiet
Hyde Parker (1714–1782)

**Hyde Parker** (født 25. februar 1714, død 1782) var en britisk viseadmiral, født i Tredington i Worcestershire.

Han begynte sin karriere til sjøs i handelsflåten. Da han var 24 år, gikk han inn i Royal Navy og ble fjort til løytnant i 1744 og postkaptein i 1748. Under den siste delen av syvårskrigen, tjente han i Ostindia og var med på å erobre Pondicherry i 1761 og Manila i 1762. Året etter erobret Parker med to skip den verdifulle Manilagallionen på dens seilas mellom Acapulco og Manila.

Han ble kontreadmiral i 1778 og reiste til Nord-Amerikas farvann som nestkommanderende. I en periode før George Rodney ankom, hadde han kommandoen over området De britiske Leewardøyene, og gjennomførte et dyktig gjennomført felttog mot franskmennene ved Martinique

Han returnerte hjem og ble viseadmiral. han kom i kamp med en nederlandsk flåte omtrent på hans egen styrke, nær Doggerbank den 5. august 1781. Etter et intenst slag, hvor ingen av partene fikk overtaket, trakk begge partene seg tilbake. Parker mente at han ikke hadde blitt godt nok utrustet for denne oppgaven og insisterte på å si opp kommandoen. 

Han aksepterte kommandoen over Ostindia i 1782. På vei for å overta kommandoen forsvant hans flaggskip «Cato» med alle om bord, inkludert viseadmiral Parker.

## Referanser
Gamle Ormelet

**Gamle Ormelet** eller **Tjøme kunst og kultursenter** er i dag et galleri og konsertsted på øya Tjøme i Vestfold som holder åpent i sommermånedene. *Gamle Ormelet* åpnet i 1991, men det har vært pensjonatdrift på stedet fra 1923. En periode etter at pensjonatdriften opphørte, var det også danselokale og diskotek. Stedet drives i dag av Dorthe Endresen. 

## Utstillinger
Kunstutstillingene på Gamle Ormelet inkluderer hvert år flere billedkunstnere, men mange kommer igjen år etter år. Kunstnere som har stilt ut på Gamle Ormelet inkluderer maleren Lars Elling, skulptøren Nico Widerberg, Kjartan Slettemark, Knut Steen, Mario Capone og Edyta Sobieriaj.

## Konserter
Gamle Ormelet er òg et velkjent konsertsted. Blant annet har Lars Lillo-Stenberg hatt konserter der siden åpningsåret. Også konsertscenen preges av gjengangere, Young Neils, Unni Wilhelmsen, Sondre Lerche, Minor Majority og Vamp er blant disse.

Publikum er både fastboende tjømlinger, tilreisende og hyttefolk.

## Se også
* Tjøme

## Eksterne lenker
*
Kilmainham fengsel

**Kilmainham fengsel** (*Kilmainham Gaol*) er et tidligere fengsel i Inchicore i Dublin. Det er nå innredet som museum med fokus på irsk nasjonalisme.

## Historie

Fengselet ble bygget i 1796, og ble først kalt *New Gaol* for å skille det fra det gamle fengselet, et helsefarlig fangehull, noen hundre meter unna. I løpet av de 140 år det fungerte som fengsel ble mange av lederne for den irske uavhengighetskampen plassert der. Robert Emmet satt der inntil han ble henrettet i 1803, og lederne for påskeopprøret ble henrettet i fengselets luftegård i mai 1916. Under den irske borgerkrig ble flere IRA-medlemmer henrettet i Kilmainham.

Det satt også mange vanlige kriminelle fanger der, de fleste av dem barn som var for unge for å bli transportert til Australia. 

I 1924 sluttet Den irske fristaten å bruke bygningen som fengsel. Den siste fangen som satt der var Eamon de Valera. Etter en lang prosess restaurerte man bygningen og gjorde det om til museum. Det er spilt inn flere filmer i fengselet, som siden det ble tatt ut av bruk så tidlig er et utmerket eksempel på viktoriansk fengselsarkitektur.

## Kjente fanger
Blant fangene kan nevnes:
* Henry Joy Mc Cracken, 1796
* Robert Emmet, 1803
* Anne Devlin, 1803
* Michael Dwyer, 1803
* William Smith O'Brien, 1848
* Thomas Francis Meagher, 1848
* Jeremiah O'Donovan Rossa, 1867
* Charles Stewart Parnell, 1881/1882
* Michael Davitt
* Patrick Pearse, 1916
* Countess Markievicz, 1916
* James Connolly, 1916
* Eamon de Valera
* Joseph Plunkett, 1916

De ledere som her ble henrettet som anførere av Påskeopprøret i 1916 var:
* Patrick Pearse, 3. mai 1916
* Thomas J. Clarke, 3. mai 1916
* Thomas MacDonagh, 3. mai 1916 
* Joseph Plunkett, 4. mai 1916
* Edward Daly, 4. mai 1916
* Michael O'Hanrahan, 4. mai 1916
* William Pearse, 4. mai 1916
* John MacBride, 5. mai 1916
* Con Colbert, 8. mai 1916
* Éamonn Ceannt, 8. mai 1916
* Michael Mallin, 8. mai 1916
* Seán Heuston, 8. mai 1916
* Seán MacDiarmada, 12. mai 1916
* James Connolly, 12. mai 1916

Et annet fengsel i Dublin som har nær tilknytning til de irske uavhengighetskriber er Mountjoy fengsel.

## Eksterne lenker
*
Centre national de la recherche scientifique

**Centre national de la recherche scientifique** (**CNRS**) er Frankrikes største og mest fremstående offentlige forskningsinstitusjon. Den har 32&nbsp;000 ansatte og et budsjett på 3,4 milliarder euro (2019).

Hovedsetet er i Paris, men det har forskningsstasjoner over hele Frankrike.

Det har også representasjoner utenlands, i Bonn, Brussel, Hanoi, Johannesburg, Moskva, Beijing, Santiago de Chile, Tokyo, Tunis og Washington, D.C.

## Referanser


## Eksterne lenker
* 
*
York County (Sør-Carolina)

**York County** er et fylke i den amerikanske delstaten Sør-Carolina. Det ligger nord i staten og det grenser mot Lancaster County i øst, Chester County i sør, Union County i sørvest og mot Cherokee County i vest. Det har også grense mot delstaten Nord-Carolina i nord.

York Countys totale areal er 1&nbsp;802 km² hvorav 34 km² er vann. I 2010 hadde fylket 226&nbsp;073 innbyggere og administrasjonssenteret ligger i byen York.

## Eksterne lenker
*
Therese av Bayern

**Therese Charlotte Louise Frederikke Amalie** (født 8. juli 1792 i Seidingstadt (jaktslott i hertugdømmet Sachsen-Hildburghausen) som prinsesse av Sachsen-Hildburghausen, død 26. oktober 1854 i München) var dronning av Bayern.

## Liv og virke
### Bakgrunn
Therese var datter av hertug Fredrik av Sachsen-Hildburghausen og hertuginne Charlotte. Hennes bakgrunn var protestantisk. Hun var niese av dronningene Louise av Preussen og Frederikke av Hannover.Hun var søsterdatter til dronning Louise av Preussen og dronning Fredrika av Mecklenburg-Strelitz. Therese var faster og gudmor til prinsesse Therese av Sachsen Altenburg som i 1864 ble prinsesse av Sverige og Norge ved sitt giftermål med prins August, hertug av Dalarna. 

I år 1809 stod hun på en liste over europeiske prinsesser som Napoleon I eventuelt skulle kunne gifte seg med etter skilsmissen fra Joséphine de Beauharnais. Napoleon giftet seg på sin side med Marie Louise av Østerrike i april 1810. 

### Prinsesse og dronning i Bayern
Den 12. oktober 1810 giftet Therese seg med kronprins Ludvig av Bayern i hoffkapellet i Den kongelige residens i München. Bryllupsfestlighetene pågikk i flere dager på en eng utenfor en av byportene. Disse festlighetene gav opphav til en årlig foreteelse kjent som Oktoberfest. I 1825 besteg hennes mann tronen som kong Ludwig I av Bayern og hun ble dermed bayersk dronning.

Den politisk kloke Therese var en viktig rådgiver for sin mann, og likeså for sin yndlingssønn kong Otto av Hellas. Idealisert til mønstergyldig og føyelig ektefelle og god mor, og dygdrik dronning som viet seg til veldedighet og sosial forbedring, var Therese høyt elsket i den bayerske befolkning.

Bayern var et klart katolsk land og hennes nære politiske omgivelser likeså, men Therese klarte å holde på sin protestantisme på en måte som både ble respektert og som innbrakte henne personlig respekt.

## Barn
* Maximilian II., konge av Bayern (1811‒1864) 
* Mathilde Karoline av Bayern (1813‒1862) ‒ gift med Ludwig III, storhertug av Hessen og ved Rhinen 
* Otto I, konge av Hellas (1815‒1867) 
* Theodolinde Charlotte Luise av Bayern (1816‒1817) 
* Luitpold, prinsregent av Bayern (1821‒1912)  – gift med Auguste Ferdinande av Østerrike (1825‒1864)
* Adelgunde Auguste av Bayern (1823‒1914) ‒ gift med erkehertug Frans V av Østerrike-Modena 
* Hildegard Louise av Bayern (1825‒1864) ‒ 1844 gift med erkehertug Albrecht av Østerrike (1817‒1895) 
* Alexandra Amalie av Bayern (1826‒1875) 
* Adalbert Wilhelm av Bayern (1828‒1875)

## Referanser


## Eksterne lenker
*
Anne-Lise Tangstad

**Anne-Lise Tangstad Clausen** (1935–1981) var en norsk skuespiller.

## Biografi
Tangstad debuterte 1954 i musikalen *[[South Pacific (musikal)|South Pacific]]* på Centralteatret, hvor hun senere ble ansatt i 1957–1958. Hun var etter det ved Folketeatret i 1958–1959 og Oslo Nye Teater 1959–1970, deretter frilans. På scenen gjorde hun seg særlig bemerket som Sofia i Tsjekhovs *Den lettsindige Platonov*, Hazel i Eugene O'Neills *[[Sorgen kler Elektra]]*, Helen i Shakespeares *[[Helligtrekongersaften (skuespill)|Helligtrekongersaften]]*, fru Krana i *[[Kranes konditori]]* og som Guriana i Oskar Braatens *[[Ungen (skuespill)|Ungen]]*.

Hun medvirket også i en rekke filmer, og allerede i 1958 hadde hun en hovedrolle i filmen *[[I slik en natt]]*, der hun spiller en ung lege som står i spissen for en redningsaksjon der barna på et jødisk barnehjem i Oslo reddes fra Gestapo under andre verdenskrig. Hun hadde også en av de to hovedrollene i *[[Før frostnettene]]* (1965). Hun huskes også kanskje særlig for *[[Brent jord]]* (1969), *[[Skulle det dukke opp flere lik, er det bare å ringe]]* (1970), *[[Den sommeren jeg fylte 15]]* (1976) samt flere filmer om Olsenbanden. På TV var hun blant annet å se i *[[Nitimemordet]]*, *[[Benoni og Rosa]]* og to episoder av *[[Fleksnes]]* (Visittid 1972 og Trafikk & Panikk 1974). Hun ga også stemme til Jomfru Marian i den norskspråklige versjonen av tegnefilmen om *[[Robin Hood (film, 1973)|Robin Hood]]*.

Hun giftet seg i 1958 med skuespilleren Frimann Falck Clausen.

## Filmografi
* 1982 *[[For Tors skyld]]* – Lailas mor
* 1981 *[[Olsenbanden gir seg aldri!]]* – sekretær i TeamFinans
* 1981 *[[Liten Ida]]* – organist
* 1977 *[[Karjolsteinen]]* – jordmoren
* 1977 *[[Olsenbanden og Dynamitt-Harry på sporet]]* – styresekretær
* 1976 *[[Den sommeren jeg fylte 15]]* – tante Linn
* 1974 *[[Olsenbanden møter Kongen & Knekten]]* – høyesterettsadvokatens frue
* 1974 *[[Bobbys krig]]* – Mor Godhjerta
* 1973 *[[Olsenbanden og Dynamitt-Harry går amok]] –* kontordame
* 1972 *[[Olsenbanden tar gull]]* – Carina, smedens datter
* 1972 *[[Lukket avdeling]]* 
* 1970 *[[Skulle det dukke opp flere lik, er det bare å ringe]]* – Vera Marthinsen
* 1970 *[[Tyven, tyven ... (1970)|Tyven, tyven ...]]* – Anna
* 1969 *[[Brent jord]]* – Alma, Heikkis kone
* 1968 *[[Smuglere]] *
* 1966 *[[Reisen til havet]]* – lederen
* 1966 *[[Før frostnettene]]* – Vera Boye
* 1964 *[[Husmorfilmen høsten 1964]]*
* 1959 *[[Herren og hans tjenere]]* – Agnes Helmer
* 1958 *[[I slik en natt]]* – Liv Kraft
* 1957 *[[Smuglere i smoking]]* – Eva

## TV-opptredener
* 1988 *[[Fleksnes]] – [[En siste sjanse]]* – ektefellen til en sta bilfører (fra et klipp som ble filmet i 1976)
* 1976 *[[Fleksnes]] – [[Trafikk og panikk]]* – ektefellen til en sta bilfører
* 1975 *[[Nitimemordet]]* (*[[Helmer & Sigurdson]]*) (mini-serie) 
* 1973 *[[Benoni og Rosa]]* (mini-serie)
* 1972 *[[Fleksnes]] – [[Visittid]]* – ektefellen til en pasient
*1962 *[[På tokt med Mathilde]]*, episode 2: *Skattejakt på havbunnen* – havfruen Anne Mare
*1962 *[[På tokt med Mathilde]]*, episode 6: *I ørkenen –* (Anitra, danserinne

## Referanser


## Eksterne lenker
*
Alf (andre betydninger)

**Alf** eller **ALF** kan sikte til

*Alf &ndash; mannsnavn
*Alf (Tyskland) &ndash; tysk landsby
*ALF (TV-serie) &ndash; amerikansk komiserie
*Arkitektenes Linjeforening &ndash; linjeforening for arkitektstudentene ved NTNU (tidl. NTH) i Trondheim.
* Animal Liberation Front 
* IATA-koden til Alta lufthavn.
Howard Stern

**Howard Allen Stern** (født 12. januar 1954) er en amerikansk radiovert og TV-personlighet, mediamogul, humorist, skuespiller og forfatter.

Howard Stern er i dag programleder i *The Howard Stern Show* på Howard 100, en kanal på Sirius satellittradio. Sendetiden varierer mellom tre dager i uken (mandag–onsdag) og fire dager i uken (mandag–torsdag). Repriser av sendingen kan høres hele dagen på Howard 100, samt på kanalen Howard 101.

## Referanser

## Eksterne lenker
* 
* 
* 
*
Manuel Friedrich

**Manuel Friedrich** (født 13. september 1979 i Bad Kreuznach) er en tidligere tysk fotballspiller.

Han begynte å spille profesjonelt i 1999, da han skrev under for 1. FSV Mainz 05, som den gang spilte i 2. Bundesliga. Han debuterte for klubben i februar 2000, men fikk bare fem kamper i løpet av den første sesongen. De neste to sesongene hadde han fast plass på laget. Sesongen 2001-2002 scoret han åtte mål for laget.

Sommeren 2002 gikk han til Werder Bremen, men fikk bare spille én Bundesligakamp i løpet av det halvannet året han tilbrakte i klubben. Han returnerte til Mainz 05 i januar 2004, og var med på å sikre opprykk til 1. Bundesliga til sesongen 2004/2005.

I mars 2006 ble Friedrich innkalt til samling med  foran vennskapskampen mot . Han fikk ikke spilletid i kampen, og ble heller ikke tatt ut i 23-mannstroppen til VM 2006. Landslagsdebuten kom i en vennskapskamp mot  16. august 2006 i Gelsenkirchen. Han spilte seg inn på laget, og spilte 90 minutter i Tysklands to første kamper i EM-kvalifiseringskampen mot  og . I den sistnevnte kampen scoret han sitt første landslagsmål ved å sette inn lagets tolvte mål i kampen som Tyskland vant 13&ndash;0.

## Referanser


## Eksterne lenker
* 
* Leverkusen who's who
Rakettbase

En **rakettbase** er en fast installasjon for å avfyre sivile raketter eller militære missiler, ofte rakettdrevne.  Basen har fasiliteter for å avfyre missilene, men ofte også et støtteapparat for logistikk og vedlikehold.

De første som brukte missiler som strategiske våpen var Det tredje rike, og det hele startet på forskningsbasen *Heeresversuchsanstalt* ved Peenemünde.  Her ble V1 og V2 utviklet og prøveskutt.

Bygging av militære rakettbaser har ofte vært et ømtålig politisk tema.  Spesielt kan Cubakrisen i 1962 trekkes fram, hvor USA og Sovjetunionen nesten kom til krig over utplassering av sovjetiske missiler på Cuba.

I Norge finnes Andøya Space Center.

## Eksterne lenker
* Oversikt over alle rakettbaser i verden (tysk)
* 20th Century Castles – selger nedlagte amerikanske ICBM-baser (engelsk)
* Atlas Missile Silo – veteranforening (engelsk)
Spartanburg County

**Spartanburg County** er et fylke i den amerikanske delstaten Sør-Carolina. Det ligger nord i staten og det grenser mot Cherokee County i øst, Union County i sørøst, Laurens County i sør og mot Greenville County i vest. Det har også grense mot delstaten Nord-Carolina i nord.

Spartanburg Countys totale areal er 2&nbsp;122 km² hvorav 21 km² er vann. I 2000 hadde fylket 253&nbsp;791 innbyggere, og administrasjonssenteret ligger i byen Spartanburg.

## Eksterne lenker
*
Bergepanservogn

En **bergepanservogn**, ofte forkortet til **bergepanser**, er et pansret kjøretøy som er beregnet på å berge andre tunge, pansrede kjøretøyer som krever kraftigere redskap enn vanlige bergningsvogner.

## Norge
Norge har hatt en rekke bergepanservogner.

* NM130, ombygd fra M24
* M578 Light
* Bergepanzer 1, ombygd fra M88
* Bergepanzer 2, bygd på Leopard 1-chassis, senere ombygd til NM217
* Wisent 2, bygd på Leopard 2-chassis, en multirollevogn som fyller både bergepanser-, ingeniørpanser-, og gjennombrytningspanservognrollen.

## Se også
* Bergingsbil
* Broleggerpanservogn
* Ingeniørpanservogn
Kuwaits flagg

**Kuwaits flagg** ble offisielt tatt i bruk 7. september 1961, samme år Kuwait ble uavhengig. Flagget bærer de panarabiske fargene, med en trestripet utforming med en venstrestilt, sort trapes. 

## Referanser


## Eksterne lenker
*
Laurens County (Sør-Carolina)

**Laurens County** er et fylke i den amerikanske delstaten Sør-Carolina. Det ligger i de nordvestlige delene av staten og det grenser mot Spartanburg County i nord, Union County i nordøst, Newberry County i sørøst, Greenwood County i sør, Abbeville County i sørvest, Anderson County i vest og mot Greenville County i nordvest.

Laurens Countys totale areal er 1&nbsp;875 km² hvorav 23 km² er vann. I 2000 hadde fylket 69&nbsp;567 innbyggere og administrasjonssenteret ligger i byen Laurens.

## Eksterne lenker
*
Tadsjikistans flagg

**[[Tadsjikistan]]s flagg** er delt i rødt over hvitt over grønt. Den midtre, hvite stripen er en og en halv gang så bred som de to øvrige og bærer et emblem bestående av en krone og en bue av sju stjerner i gult. Flagget er i forholdet 1:2.

Den grønne stripen står for landets daler, mens den hvite fargen representerer landets hovedkilde til rikdom, nemlig bomull. Samtidig står fargen for snø og is i landets vidstrakte fjellområder. Rødt viser til landets samling og til ønsket om forbrødring med verdens øvrige nasjoner. Fargene rødt, hvitt og grønt var også å finne i flagget Tadsjikistan førte i tiden som sovjetrepublikk. 

Kronen symboliserer tadsjikene og landets selvstendighet, da folket og landet skal stamme fra et ord som betyr "kronet". Stjernene er sju i tallet fordi dette er et magisk tall blant tadsjikene. 

Flagget ble vedtatt i november 1992 og med ble Tadsjikistan den siste av de tidligere sovjetiske republikkene som innførte et nytt flagg. 

## Sovjetrepublikken Tadsjikistans flagg

I tiden Tadsjikistan var en del av Sovjetunionen førte landet flagg med sovjet-kommunistisk symbolikk. De første av disse flaggene, innført i 1935 og endret en rekke ganger senere, besto av en rød duk med hammer og sign og med sovjetrepublikkens navn påskrevet i gult. I 1953 fikk sovjetrepublikken Tadsjikistan nytt flagg, også denne gang rødt, men uten inskripsjon. Flagget var basert på Sovjetunionens røde flagg med hammer, sigd og stjerne i kantonen. I tillegg hadde det vannrette striper i hvitt og grønt gjennom flaggduken. De andre sovjetrepublikkene hadde flagg etter samme modell, med et eget mønster særegent for hver enkelt sovjetrepublikk. 

## Litteratur
**Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000
* V. A. Sokolov: *Flagi Rossijskoj Imperii i SSSR v dokumentakh*,  Moskva: MGIU, 2001.

## Eksterne lenker
* State symbols fra Tadsjikistans Utenriksdepartement
Richland County (Sør-Carolina)

**Richland County** er et fylke i den amerikanske delstaten Sør-Carolina. Det ligger i de sentrale delene av staten og det grenser mot Fairfield County i nord, Kershaw County i nordøst, Sumter County i øst, Calhoun County i sør, Lexington County i vest og mot Newberry County i nordvest.

Richland Countys totale areal er 1&nbsp;999 km² hvorav 40 km² er vann. I 2000 hadde fylket 340&nbsp;078 innbyggere og administrasjonssenteret ligger i byen Columbia som også er Sør-Carolinas hovedstad.

## Eksterne lenker
*
Mongolias flagg

**[[Mongolia]]s flagg** ble tatt i bruk 12. februar 1992. Det minner om flagget fra 1949, bortsett fra at sosialiststjernen er fjernet. Flagget har tre like brede, vertikale felt i fargene rødt, blått og rødt. På flaggets venstre side er landets nasjonalemblem. Øverste del av dette er et buddhistisk symbol, *soyonbo*-merket, med måne, sol og flamme, som også finnes i Burjatias flagg.
Tvillingbyer

:*Denne artikkelen omhandler byer som er naboer eller har vokst sammen. For byer som har opprettet offisielle forbindelser, se [[Vennskapsby]]

*'Tvillingbyer*' er uavhengige, men nærliggende byer. De kan være skilt av en elv, et sund eller en grense, eller har vokst sammen fra to ekspanderende steder. Tvillingbyer har vanligvis forskjellige navn og hver sin egen historie.

Kjente eksempler på tvillingbyer er [[Minneapolis]] og [[Saint Paul (Minnesota)|Saint Paul]] i [[Minnesota]], [[Leeds]] og [[Bradford]] i [[Storbritannia]] og [[Ludwigshafen]] og [[Mannheim]] i [[Tyskland]]. Blant internasjonale tvillingbyer kan nevnes [[København]] i Danmark og [[Malmø]] i [[Sverige]], samt [[Brazzaville]] i [[Republikken Kongo]] og [[Kinshasa]] i [[Den demokratiske republikken Kongo|DR Kongo]].

Bladet Fiskaren omtalte i 2014 byene Kristiansund og Hammerfest som *tvillingbyer*. Det var byer som var basert på fiskerinæringen. 


== Dobbeltby/flerkjerneby ==

Når to opprinnelig adskilte byer har vokst sammen og av geografer og statistikere betegnes som én større by omtales dette vanligvis som en *tvillingby* eller *dobbeltby*. Begrepene brukes ofte som synonymer. *Buda* og *Pest*, to byer adskilt av en elv, vokste en gang sammen til det vi i dag kjenner som [[Budapest]] og omtales i litteraturen både som dobbeltby og tvillingby.  

Resultatet kan være at byene administrativt slås sammen. I Norge har de to gamle byene ved [[Drammenselva]], [[Bragernes]] og [[Strømsø]], vokst sammen og administrativt blitt kommunen [[Drammen]].  

Fenomenet *dobbeltby* og begrepet er kjent fra lang tid tilbake i Europa og begrepet er brukt siden omlag 1890 i norske aviser. I 1890 omtalte avisa "Nordtrønderen", og en rekke andre aviser, en rivende utvikling i amerikanske storbyer og at de i noen tilfeller vokste sammen, som [[New York]] og [[Brooklyn]]. Disse var offisielt to kommuner, *men er faktisk en by*. 

Mest vanlig har vært at to byer vokste fram på hver sin side av en elv. Så ble det bygget bru, og de to byene vokste sammen til en by. I [[Mosel]]dalen i Tyskland er mange eksempler på dobbeltbyer, f.eks. den kjente turistbyen [[Bernkastel-Kues]]. 

Dersom de opprinnelige byene har beholdt sine respektive bykjerner kan dobbeltbyen også omtales som en *flerkjerneby''.  Porsgrunn/Skien er en norsk flerkjerneby med minst fem historiske sentra. 

På siste del av 1900-tallet har flere norske byer vokst sammen langs veiene. I dag betrakter SSB Fredrikstad/Sarpsborg,    og Stavanger/Sandnes som sammenvokste tettsteder. 

Disse tettstedene er ikke føyd administrativt sammen som en kommune, men fysisk er det sammenhengende bebyggelse. De fungerer også som ett sammenhengende arbeidsmarked.

Dobbeltbyen Tokyo-Yokohama var i 2024 jordas største by (tettsted) med nærmere 38 millioner innbyggere. 

## Referanser


## Se også
* Konurbasjon
* Tettsted
Gjermundshamn

**Gjermundshamn** er et fergeleie i tettstedet Hatlestrand i Kvinnherad kommune i Hordaland. Navnet har trolig opprinnelse fra personen Gjermund og en gammel gård på stedet; gården eksisterer ikke lenger.

Tidligere ble stedet regnet som tettsted. Stedet består av et nes med fergekai. Det har 8–10 husstander, trelast- og byggevareforretning, lege- og tannlegekontor.

## Fergeforbindelse
Fergeleiet er et ledd i trekantsambandet Gjermundshamn-Varaldsøy-Årsnes.

## Veiforbindelser
På østsiden av Hardangerfjorden kommer man sørover via fylkesvei 49/48 til industristedet Husnes, nordover via Ænes/Maurangsfjorden og Folgefonntunnelen (åpnet 2001) til Eitrheim i Sørfjorden fylkesvei 550 og til Odda.

På vestsiden nordover kommer man via fylkesvei 48/49 til Norheimsund. Sørover fylkesvei 49 til Tysnesøya, eller til Bergen over fylkesvei 48 nordover, og vestover via fergesambandet Hatvik–Venjaneset via fylkesvei 552 til Os og deretter langs E39. Alternativt nordover fra Eikelandsosen over Samnanger, fylkesvei 48, fylkesvei 7 og E16. 

Gjermundshamn er sterkt trafikkert i turisttiden og et viktig krysningspunkt for trafikken over ytre Hardangerfjorden.

## Bildegalleri

Fil:Gjermundshavn.jpg|Gjermundshamn fergeleie i Hatlestrand, Kvinnherad kommune, Hardanger. Stedet Gjermundshamn består av havnen og odden hvor fergeleiet befinner seg. 
Fil:Gude 1850 Gjermundshavn.jpg|«Gjermundshavn». Oljemaleri av Hans Gude, ca. 1850.


## Referanser


## Eksterne lenker
*
Löfgrens syndrom

**Löfgrens syndrom** er navnet på en samling symptomer som sees ved enkelte tilfeller av sarkoidose. Disse symptomene er feber, muskelsmerte og vekttap, kombinert med leddhinnebetennelse (synovitt) og dannelse av granulomer i huden (erytema nodosum).

Det er særlig ankelleddet som blir angrepet av synovitt, noe som gir smerter ved belastning. Erytema nodosum oppstår fortrinnsvis på leggen, men kan oppstå over alt på kroppen. Ved røntgenundersøkelse kan en i de fleste tilfeller se forstørrede lymfeknuter i lungeregionen, mens blodprøver gjerne viser en økt senkningsreaksjon.

Løfgrens syndrom regnes som tegn på akutt oppstått sarkoidose, og behandlingen blir derfor den behandling som gis for denne sykdommen.

## Se også
* Sarkoidose
* Granulom
* Tuberkulose
Turnuslege

En **turnuslege** er en lege som gjennomfører turnustjeneste etter fullført legeutdanning. Fra høsten 2017 ble turnuslegeordningen erstattet av lege i spesialisering del 1 (LIS 1) ved innføring av ny spesialistforskrift. Denne nye ordningen har tilnærmet samme innhold som den gamle turnuslegeordningen. Alle leger som utdannes i Norge må gjennomføre ett og et halvt år som turnuslege eller LIS 1 før de kan jobbe som fastlege, i kommunal legevakt, eller som lege i spesialisering del 2 eller 3 på sykehus. Tidligere måtte nyutdannede leger avtjene turnustjeneste før de fikk endelig autorisasjon som lege, men autorisasjonstidspunktet ble flyttet til etter bestått embedseksamen, ved overgang fra loddtrekningsbasert til søknadsbasert turnustjeneste i 2013.

De fleste norske leger som har studert i utlandet gjennomfører også LIS 1 i Norge. De fleste land har turnustjeneste med ett år på sykehus. Ordningen med et halvt år i kommunehelsetjenesten er en ordning som ble opprettet omkring 1960 for å bedre legedekningen i distriktene, og er særnorsk.

LIS 1 består idag av ett år på sykehus, fulgt av et halvt år i kommunehelsetjenesten, hovedsakelig som allmennlege. I LIS 1-perioden har legen hovedsakelig samme plikter og rettigheter som andre autoriserte leger, men de har krav på veiledning. Særlig de siste årene er turnuslegene blitt underlagt krav om mer formell veiledning, mens turnuskandidater tidligere gjerne ble plassert i et distrikt som ellers ville være uten lege.

## Se også
* Statens autorisasjonskontor for helsepersonell
* Skift- og turnusarbeid

## Referanser
Merveilles

***merveilles*** er Malice Mizers tredje album. Medvirkende på albumet er Gackt (vokal, piano), Mana (gitar, synthesizer), Közi (gitar, synthesizer) Yu~ki (bass), og Kami (trommer). På dette albumet finner vi én av de to sangene Gackt skrev for Malice Mizer: **«Le ciel»**. Gackt forlot bandet (eller ble bedt om å forlate det) mindre enn et år etter dette albumets utgivelse.

## Sporliste
#«〜de merveilles» – 1:07 
#«Syunikiss〜二度目の哀悼〜» *[Syunikiss—Nidome no aitō—]* – 4:14 
#«ヴェル・エール ～空白の瞬間の中で～» *[BEL AIR —Kūhaku no toki no naka de—]* – 5:34 
#«ILLUMINATI» – 5:12 
#«Brise» – 5:03 
#«エーゲ〜過ぎ去りし風と共に〜» *[Aegean—Sugisarishi kaze to tomoni—]* – 4:58 
#«au revoir» – 4:54 
#«Ju te veux» – 4:37 
#«S-CONSCIOUS» – 3:20 
#«Le ciel» – 5:00 
#«月下の夜想曲» *[Gekka no yasōkyoku]* – 3:45 
#«Bois de merveilles» – 1:55 

## Kilder
* 

## Eksterne lenker
*
Sven Henning

**Sven Henning** (født 18. september 1940 i Trondheim) er en norsk sceneinstruktør, leder og rådgiver i flere kulturlivsinstitusjoner. Per 2009 er han artistsjef i Scanarts Management i Oslo og kunstnerisk koordinator i Dronning Sonja Internasjonale Musikkonkurranse.

Sven Henning har en mangfoldig bakgrunn innen musikk og teater, blant annet som sceneinstruktør, direktør for Festspillene i Bergen, teatersjef ved Den Nationale Scene, leder for regilinjen ved Statens teaterhøgskole, konsertsjef og utviklingsleder for internasjonale prosjekter i Rikskonsertene og kunstnerisk rådgiver og koordinator for Det Norske Kammerorkester.

Formann i NOMUS – Nordisk Musikkomité 1997-2001. Medlem av styre og programutvalg i ISPA – International Society for the Performing Arts.

Regiansvarlig for teateroppsetninger av bl.a. Pinter, Beckett, Brecht, Ionesco, Arrabal, Shaffer, Orton og en rekke musikkteateroppsetninger: ”Flaggermusen”, musicalen ”Hår”, Bernsteins ”Candide”, Theodorakis-forestillingen ”Snart gryr ein morgon”. Konsertkonseptet Grieg/Ibsen: ”Peer Gynt”, med Griegs komplette scenemusikk: fremført en rekke ganger internasjonalt.

Kunstnerisk ansvarlig for norske musikkprosjekter i utlandet, i regi av KD, UD, UNESCO og Rikskonsertene: Norden, Baltikum, Berlin, Paris, Tokyo, Toronto, New York og Los Angeles.

## Eksterne lenker
*
Bara no Seidou

***Bara no Seidou*** (薔薇の聖堂) eller «Kirken av Roser», på norsk) er Malice Mizers fjerde og siste album. Medvirkende på albumet er Klaha (vokal), Mana (gitar, synthesizer) Közi (gitar, synthesizer) og Yu~ki (bass), i tillegg til flere bakgrunnssangere og -trommeslagere.

## ''Bara No'' gjenutgitt i 2007
*Bara No Seidou* ble gjenutgitt i en begrenset utgave i februar 2007. Den var pakket i en bokkassett og hadde en boklignende struktur med to plater, en med alle sporene fra den første utgivelsen og den andre med videoer, foruten et konsertopptak av «Beast of Blood». Det var også en dobbelsidig plakat med, en med Mana, Kozi og Yu-ki, og en annet med en gotisk katedral som også er omslaget på albumet. I tillegg var det to bøker, en billedbok på 64 sider mens den andre hadde en katalog over deres tidligere utgivelser.

## Personell
* Klaha – vokaler
* Mana – gitar, synthesizer
* Közi – gitar, synthesizer
* Yu~ki – bassgitar

## Sporliste
# «Bara ni Irodorareta Akui to Higeki no Makuake» (薔薇に彩られた悪意と悲劇の幕開け) – 0:29
# «Seinaru Toki Eien no Inori» (聖なる刻 永遠の祈り) – 8:13
# «Kyomu no Naka de no Yuugi» (虚無の中での遊戯) – 6:38
# «Kagami no Butou Genwaku no Yoru» (鏡の舞踏幻惑の夜) – 3:54
# «Mayonaka ni Kawashita Yakusoku ~Bara no Konrei~|Mayonaka ni Kawashita Yakusoku» (真夜中に交わした約束) – 6:01
# «Chinurareta Kajitsu» (血塗られた果実) – 4:39
# «Chikasuimyaku no Meiro» (地下水脈の迷路) – 5:28
# «Hakai no Hate» (破誡の果て) – 4:01
# «Shiroi Hada ni Kuruu Ai to Kanashimi no Rondo» (白い肌に狂う愛と哀しみの輪舞) – 5:40
# «Saikai no Chi to Bara» (再会の血と薔薇) – 5:31

## Eksterne lenker
Kershaw County

**Kershaw County** er et fylke i den amerikanske delstaten Sør-Carolina. Det ligger i de sentrale delene av staten og det grenser mot Lancaster County i nord, Chesterfield County i nordøst, Darlington County i øst, Lee County og Sumter County i sørøst, Richland County i sørvest og mot Fairfield County i vest.

Kershaw Countys totale areal er 1&nbsp;917 km² hvorav 36 km² er vann. I 2000 hadde fylket 52&nbsp;647 innbyggere og administrasjonssenteret ligger i byen Camden.

## Eksterne lenker
*
Lee County (Sør-Carolina)

**Lee County** er et fylke i den amerikanske delstaten Sør-Carolina. Det ligger i de sentrale delene av staten og det grenser mot Darlington County i nordøst, Florence County i øst, Sumter County i sør og mot Kershaw County i nordvest.

Lee Countys totale areal er 1&nbsp;065 km² hvorav 3 km² er vann. I 2000 hadde fylket 20&nbsp;119 innbyggere og administrasjonssenteret ligger i byen Bishopville.

Fylket har fått sitt navn etter Robert E. Lee som var general i Amerikas konfødererte staters hær.

## Eksterne lenker
*
Trivialiteter

Uttrykket **trivialiteter** brukes ofte om hverandre med **kuriosa**. Det trivielle beskriver det hverdagslige – det som bare er der og vi tar for gitt – ofte med tilsnitt av at det er kjedelig og grått. Trivialiteter var de opplysningene ingen hadde behov for – unntatt den som samlet dem opp. Det går an å vinne spill som «Trivial Pursuit» med «trivia» (trivialiteter). Når det er snakk om trivialiteter slik spillet forutsetter, er det nok mere snakk om «Curious Pursuit» – men det navnet var vel ikke salgbart nok.

**Kuriosa** er av samme rot som engelsk *Curious*, som har betydningen *nysgjerrig* og *rart*. Vi bruker ikke sjelden uttrykket snurrepiperier om kuriosa. Kuriosa kan en ta med seg og samle på, mens trivialiteter må skrives ned for å bli innlemmet i en samling.

Svært mange samlinger av kulepenner, julegaveetiketter, heklede grytelapper osv. går nok inn i denne kategorien. Sangeren Øystein Sundes samling av ubrukelige bruksanvisninger er et annet eksempel. Vanlige samleobjekter som biler og frimerker faller utenom, men noen eksemplarer kan være unika.

Info som gjør en til vinner av spørrekonkurranser, avisenes «Visste du at»- spalter og kryssordstikkord er eksempler på info-kuriosa (trivialiteter).
Darlington County

**Darlington County** er et fylke i den amerikanske delstaten Sør-Carolina. Det ligger i de sentrale delene av staten og det grenser mot Marlboro County i nordøst, Florence County i sørøst, Lee County i sørvest, Kershaw County i vest og mot Chesterfield County i nordvest.

Darlington Countys totale areal er 1&nbsp;468 km² hvorav 15 km² er vann. I 2000 hadde fylket 67&nbsp;394 innbyggere, og administrasjonssenteret ligger i byen Darlington.

## Eksterne lenker
*
Sumter County (Sør-Carolina)

**Sumter County** er et fylke i den amerikanske delstaten Sør-Carolina. Det ligger i de sentrale delene av staten og grenser mot Lee County i nord, Florence County i nordøst, Clarendon County i sør, Calhoun County i sørverst, Richland County i vest og mot Kershaw County i nordvest.

Sumter Countys totale areal er 1&nbsp;766 km² hvorav 43 km² er vann. I 2000 hadde fylket 104&nbsp;646 innbyggere, og administrasjonssenteret ligger i byen Sumter.

## Eksterne lenker
*
Fosforsyre

**Fosforsyre** er en middels sterk, trivalent syre med formelen H3PO4. Syren er ikke oksiderende, den har liten innvirkning på biologisk liv (utover å virke som næring for planter/alger/ugress), og den er ikke regnet som giftig. 

Fosforsyre er et godkjent tilsetningsstoff i matvarer, og har E-nummer **E338**.

Fosforsyre kan danne tre ioner, fosfat, hydrogenfosfat og dihydrogenfosfat. 

## Bruksområder
* fjerning av rust
* impregnering av fyrstikker
* ingrediens i leskedrikker, f.eks. cola
* rensing av tenner før tannregulering settes på
* senking av pH i akvarier
Frihetsminnesmerket

**Frihetsminnesmerket** (*Freiheitsmahnmal*) var et minnesmerke for ofrene for Berlinmuren, som eksisterte fra 31. oktober 2004 til 5. juli 2005. Minnesmerket ble bygget i tilknytning til Murmuséet i Haus am Checkpoint Charlie av Arbeitsgemeinschaft 13. August, og bestod av 120 originale mursegmenter og 1&nbsp;607 kors til minne om murens ofre.

Minnesmerket, som var oppført på privat initiativ, var gjenstand for sterk debatt, og den sittende byregjeringen bestående av bl.a. kommunistpartiet SEDs etterfølger Die Linkspartei var svært kritisk. Derimot ble minnesmerket raskt en turistmagnet og fikk mye ros i utlandet, som det første momumentale minnesmerket for murens ofre.

Det var i utgangspunktet bare gitt en midlertidig tillatelse til å bygge minnesmerket som «kunstaksjon», og både tillatelsen så vel som leiekontrakten for området løp ut i 2005. Murmuseets leder Alexandra Hildebrandt nektet å fjerne minnesmerket, og eieren av grunnen, Bankaktiengesellschaft Hamm, gikk derfor rettens vei. Den omstridte rivningen ble fullført 5. juli 2005 til sterke protester fra SED-ofre og protester fra utlandet. I forbindelse med rivningen lenket demonstranter seg fast til minnesmerket og måtte fjernes av politiet.

Alexandra Hildebrandt arbeider for å gjenoppbygge minnesmerket.

## Eksterne lenker

* Mauermuseum – Museum Haus am Checkpoint Charlie